[{"text_idx": "#000001", "text": "Seega miks mitte teha elustiilis va\u0308ike muutus ja proovida midagi uut, na\u0308iteks vo\u0303tta vastu ku\u0308mnena\u0308dalane veganva\u0308ljakutse. Nimelt on Loomuse abil jo\u0303udnud eesti keelde rahvusvaheline programm \u201c10 Weeks to Vegan\u201c, mis on ko\u0303igile ta\u0308iesti tasuta. Millega ta\u0308pselt tegu on, saab aimu ka Loomuse blogis, kus meie va\u0308rske vabatahtlik Elise jagab oma kogemust teekonnal veganluse poole. Lisaks valmis meil vegantoidu teejuht, mis on algajale veganile suurepa\u0308rane vo\u0303imalus teha tutvust ta\u0308istaimse toitumisega."}, {"text_idx": "#000002", "text": "Anna oma allkiri loomkatseteta Euroopa kaitseks"}, {"text_idx": "#000003", "text": "Loomkatsete tegemine kosmeetikatoodetel ja loomadel testitud kosmeetikatoodete mu\u0308u\u0308k on Euroopa Liidus olnud keelustatud 2013. aastast, kuid Euroopa Kemikaaliamet soovib uusi loomkatseid koostisosadega, mida tarbijad on juba aastaid ohutult kasutanud. Selle valguses algatati augusti lo\u0303pus Euroopa kodanikualgatus, et loomkatsete tegemisele vastu seista."}, {"text_idx": "#000005", "text": "Loomade heaolu voliniku petitsioonil u\u0308le 100 000 allkirja"}, {"text_idx": "#000006", "text": "Tervise ja toiduohutuse volinik vastutab Euroopa Liidu tasandil loomade heaolu eest, kuid seda pa\u0308devust ei mainita praegu tema ametinimetuses. Kui seda vastutust ro\u0303hutatakse ja see lisatakse tema ametinimetusse, muutub loomakaitse EL-is paremaks ja asjaomast volinikku kutsutakse selgeso\u0303naliselt kogu Euroopa Komisjoni nimel u\u0308les na\u0308itama ennetavamat ja edasipu\u0308u\u0308dlikumat suhtumist loomade heaolusse."}, {"text_idx": "#000007", "text": "Juba u\u0308le 100 000 inimese on andnud oma allkirja na\u0308itamaks oma toetust Euroopa Liidus voliniku ametinimetuse muutmiseks. Ole sinagi osa ajaloolisest sammust loomaso\u0303bralikuma Euroopa poole ja allkirjasta petitsioon!"}, {"text_idx": "#000008", "text": "Taimsest piimast mitme nurga alt"}, {"text_idx": "#000009", "text": "Ta\u0308histasime 22. augustil u\u0308lemaailmset taimse piima pa\u0308eva. Selleks kutsusime teid ko\u0303iki Tallinna Botaanikaaeda, kus toimus taimse piima pa\u0308ev. Tutvustasime erinevaid taimseid piimasid ning aitasime ku\u0308lastajatel leida just neile meelepa\u0308rase taimse piima."}, {"text_idx": "#000010", "text": "Lisaks korraldasime taimse piima va\u0308ljakutse \u201cAeg muutuseks!\u201d, millest vo\u0303ttis osa 120 inimest. Kogume veel ta\u0308na-homme osalejate tagasisidet ning seeja\u0308rel teeme va\u0308ljakutsest kokkuvo\u0303tte, mida jagame ka oma kodulehel ja sotsiaalmeedias."}, {"text_idx": "#000011", "text": "Taimse piima pa\u0308eva raames ilmus ka kaks artiklit. Ko\u0303igepealt jagas Loomuse vabatahtlik Lene Otenurm nippe, kuidas ku\u0308psetada piimatoodeteta. Artiklist leiab ka ho\u0303rgutava juustuvaba juustukoogi retsepti."}, {"text_idx": "#000012", "text": "Meie vabatahtlik Hardi Heinvere aga viis oma so\u0303pradega la\u0308bi suure kaerapiimade testimise, et va\u0308lja selgitada parim kaerapiim. Kokku oli testimisel 10 erinevat piima, sh Hardi enda valmistatud kaerapiim. Selleks, et kaerpiimade ookeanil orienteerumine kergem oleks, pani Hardi kokku ka kaerapiima kompassi, mis juhatab just sulle meelpa\u0308rase kaerapiimani."}, {"text_idx": "#000015", "text": "Va\u0308rskes osas muljetasime taimse piima pa\u0308evast ja erinevatest huvitavatest taimsetest piimadest ning jagasime tootesoovitusi ja nippe, kuidas taimseid piimasid tarbida. Na\u0308iteks sobib kohvile ideaalselt tatrapiim."}, {"text_idx": "#000016", "text": "Ku\u0308las ka\u0308isid ka programmi \u201c10 na\u0308dalat veganluseni\u201d koordinaator Kriste Lauk ning programmiga liitunud ja Loomuse kodulehel blogi pidav Elise Ku\u0308tt. Mis on olnud suurimad proovikivid ning kas Elise na\u0308eb end tulevikus veganina, saad juba ise va\u0308rskest osast kuulata."}, {"text_idx": "#000019", "text": "Ta\u0308histasime Eesti loomao\u0303igusliku liikumise su\u0308nnipa\u0308eva potluckidega u\u0308le Eesti: Viljandis, Tartus, Tallinnas ja Ka\u0308rdlas. Pa\u0308rnu potluck ja\u0308i kahjuks vihma to\u0303ttu a\u0308ra ning Tartu ja Tallinna u\u0308ritused pidime kolima siseruumi. Siinkohal suur kummardus Genialistide klubile, kes lu\u0308hikese etteteatamisega meie u\u0308rituse pa\u0308a\u0308stis. Aita\u0308h!"}, {"text_idx": "#000020", "text": "See-eest ootas meid Hiiumaal ees pa\u0308ike ja saime seal pidada u\u0308he mo\u0303nusa veganpikniku. Kirjutasime u\u0308ritusest pikemalt ka Hiiu Lehes."}, {"text_idx": "#000022", "text": "Taimsete Valikute su\u0308nnipa\u0308evaks valmis vegantoidu teejuht"}, {"text_idx": "#000024", "text": "Andsime selle auks va\u0308lja vegantoidu teejuhi, mis on veebis u\u0308leval ko\u0303igile tasuta lugemiseks ja allalaadimiseks. Veganlus ta\u0308hendab palju rohkemat kui ainult toit: see mo\u0303jutab ka valikud riietuses, kodukeemias, kosmeetikas jne. Ent toitumine on tavaliselt ko\u0303ige suurem muudatus veganiks hakates, misto\u0303ttu keskendubki va\u0308rske teejuht just toitumisele. Vegantoidu teejuhist leiad nippe, soovitusi, retsepte ja palju muud."}, {"text_idx": "#000026", "text": "Ebameeldivaid juhtumeid seoses loomadega on liiga palju, et ra\u0308a\u0308kida ainult loomaso\u0303bralikust tulevikust, vaid me peame tegutsema kohe ja tooma selle loomaso\u0303bralikkuse olevikku. Meil on ja\u0308rgmisel aastal plaan hoida see teema fookuses, korraldades erinevaid u\u0308ritusi, va\u0308iksemad ja suuremad kampaaniad ning tehes koosto\u0308o\u0308 erinevate institutsioonide vahel."}, {"text_idx": "#000027", "text": "Loomus tegutseb iga pa\u0308ev selle nimelt, et muuta Eesti ja maailm laiemalt loomaso\u0303bralikumaks. Kui sa soovid toetada Loomuse tegevust, siis saad seda annetuskeskkonnas \u201cMa armastan aidata\u201d vo\u0303i helistades annetustelefonidel 900 0100 (5 \u20ac) vo\u0303i 900 0101 (10 \u20ac)."}, {"text_idx": "#000028", "text": "Just ta\u0308nu teie annetustele saame korraldada erinevaid u\u0308ritusi ja levitada loomaso\u0303bralikku so\u0303numit. Aita\u0308h, et olete koos meiega loomade poolt!"}]